Etter styrmannseksamen i 1871 var han til sjøs, en del i utenriksfart. I 1885 døde faren Ole Petter Olsen (1830–85), som også var skipsreder. Ambortius flyttet hjem og giftet seg med Fredrikke Teocara Hvoslef (1866–1944) som var datter av sognepresten i Kragerø. Han henga seg til rederi-, forretnings- og bankvirksomhet. Blant regionens mange eksportører (av is) ble han blant de fremste. Han kjøpte en del seilskip og dampskip og var i 1909 med på å stifte Norges Rederiforbund.